paragraph_text: Stranka za neovisnost Portorika (španjolski: Partido Independentista Puertorriqueño - Puerto Rican Independence Party - PIP) je portorkanska politička stranka koja se u svom programu zalaže za neovisnost Portorika od Sjedinjenih Džava. Stranku je 20. listopada 1946. osnovao Gilberto Concepción de Gracia. To je jedna od tri najjače političke stranke na Portoriku te druga najstarija stranka od svih registriranih na Portoriku.